CELEX: 62022CN0113
Language: mt
Date: 2022-02-17 00:00:00
Title: Kawża C-113/22: Talba għal deċiżjoni preliminari mressqa mit-Tribunal Superior de Justicia de Galicia (Spanja) fis-17 ta’ Frar 2022 – DX, Instituto Nacional de la Seguridad Social (INSS) vs Tesorería General de la Seguridad Social

27.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 244/11
            
         
      Talba għal deċiżjoni preliminari mressqa mit-Tribunal Superior de Justicia de Galicia (Spanja) fis-17 ta’ Frar 2022 – DX, Instituto Nacional de la Seguridad Social (INSS) vs Tesorería General de la Seguridad Social
      (Kawża C-113/22)
      (2022/C 244/15)
      Lingwa tal-kawża: l-Ispanjol
      
         Qorti tar-rinviju
      
      Tribunal Superior de Justicia de Galicia
      
         Partijiet fil-kawża prinċipali
      
      
         Rikorrenti: DX, Instituto Nacional de la Seguridad Social (INSS)
      
         Konvenut: Tesorería General de la Seguridad Social
      
         Domandi preliminari
      
      
                  1)
               
               
                  Il-prattika tal-entità ġestjonarja stabbilita fil-Criterio de Gestión 1/2020 (ir-Regola ta’ Ġestjoni 1/2020) tal-31 ta’ Jannar 2020 tas-Subdirección General de Ordenación y Asistencia Jurídica del INSS (is-Subdirettorat Ġenerali ta’ Ġestjoni u ta’ Assistenza Ġuridika tal-Istitut Nazzjonali tas-Sigurtà Soċjali, (INSS)) li jiġi sistematikament irrifjutat lill-irġiel is-suppliment kontenzjuż u li dawn ikunu obbligati jitolbuh b’mod ġudizzjarju, hekk kif kien il-każ għar-rikorrent fil-kawża preżenti, għandha titqies, konformement mad-Direttiva tal-Kunsill 79/7/KEE tad-19 ta’ Diċembru 1978 dwar l-implimentazzjoni progressiva tal-prinċipju tat-trattament ugwali ta’ l-irġiel u n-nisa fi kwistjonijiet ta’ sigurtà soċjali (1), bħala ksur amministrattiv ta’ din id-direttiva differenti mill-ksur leġiżlattiv ikkonstatat fis-sentenza tal-Qorti tal-Ġustizzja tal-Unjoni Ewropea tat-12 ta’ Diċembru 2019, fil-kawża Instituto Nacional de la Seguridad Social (Suppliment għall-pensjoni lill-ommijiet) (C-450/2018) (2), b’mod li, meqjus fih innifsu, dan il-ksur amministrattiv jikkostitwixxi diskriminazzjoni bbażata fuq is-sess, fid-dawl tal-fatt li, skont l-Artikolu 4 ta’ din id-direttiva, il-prinċipju tal-ugwaljanza fit-trattament jimplika l-assenza ta’ kull diskriminazzjoni bbażata fuq is-sess, kemm diretta kif ukoll indiretta, u li, skont l-Artikolu 5 ta’ din id-direttiva, l-Istati Membri għandhom jieħdu l-miżuri neċessarji sabiex ineħħu d-dispożizzjonijiet kemm leġiżlattivi kif ukoll amministrattivi li jkunu kuntrarji għall-prinċipju ta’ ugwaljanza fit-trattament?
               
            
                  2)
               
               
                  Fid-dawl tar-risposta għad-domanda preċedenti u b’teħid inkunsiderazzjoni tad-Direttiva 79/7 (b’mod partikolari, l-Artikolu 6 tagħha, u l-prinċipji ta’ ekwivalenza u ta’ effettività fir-rigward tal-konsegwenzi ġuridiċi tan-nuqqas ta’ osservanza tad-dritt tal-Unjoni), id-data effettiva tar-rikonoxximent ġuridiku tas-suppliment għanda tkun dik tat-talba (b’effett retroattiv ta’ 3 xhur), jew din id-data effettiva għandha tmur lura għad-data li fiha ngħatat jew ġiet ippubblikata s-sentenza tal-Qorti tal-Ġustizzja tal-Unjoni Ewropea fil-kawża Instituto Nacional de la Seguridad Social (Suppliment għall-pensjoni lill-ommijiet) (C-450/2018, EU:C:2019:1075), jew għal dik tal-fatt li ta lok għall-allowance tal-inkapaċità permanenti relatata mas-suppliment kontenzjuż?
               
            
                  3)
               
               
                  Fid-dawl tar-risposta għad-domandi preċedenti u b’teħid inkunsiderazzjoni tad-direttiva applikabbli (b’mod partikolari, l-Artikolu 6 tagħha, u l-prinċipji ta’ ekwivalenza u ta’ effettività fir-rigward tal-konsegwenzi ġuridiċi tan-nuqqas ta’ osservanza tad-dritt tal-Unjoni), għandu jingħata kumpens bħala kumpens għad-danni, u b’effett dissważiv, minħabba li dawn ma humiex koperti mid-determinazzjoni tad-data effettiva tar-rikonoxximent ġudizzjarju tas-suppliment, u fi kwalunkwe każ, l-ammont tal-ispejjeż ġudizzjarji u l-onorarji tal-avukat quddiem il-Juzgado de lo Social (il-Qorti Industrijali) u quddiem din is-Sala de lo Social (l-Awla Industrijali) għandu jiġi inkluż bħala element tal-kumpens?
               
            
         (1)  ĠU Edizzjoni Speċjali bil-Malti, Kapitolu 5, Vol. 1, p. 215.
      
         (2)  EU:C:2019:1075.